Javaslat A TANÁCS ÉS A BIZOTTSÁG HATÁROZATA az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott társulási tanácsban a társulási tanács és a társulási bizottság eljárási szabályzatának elfogadása, két albizottság létrehozása és a társulási tanács egyes hatásköreinek a kereskedelmi formációban ülésező társulási bizottságra történő átruházása tekintetében az Európai Unió és az Európai Atomenergia-közösség nevében képviselendő álláspontról /* COM/2014/0636 final - 2014/0296 (NLE) */





Javaslat A TANÁCS ÉS A BIZOTTSÁG HATÁROZATA az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott társulási tanácsban a társulási tanács és a társulási bizottság eljárási szabályzatának elfogadása, két albizottság létrehozása és a társulási tanács egyes hatásköreinek a kereskedelmi formációban ülésező társulási bizottságra történő átruházása tekintetében az Európai Unió és az Európai Atomenergia-közösség nevében képviselendő álláspontról INDOKOLÁS 1. A JAVASLAT HÁTTERE/ELŐZMÉNYEK A csatolt javaslat képezi a jogi eszközt az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) által létrehozott társulási tanácsban a társulási tanács és a társulási bizottság eljárási szabályzatának elfogadása, két albizottság létrehozása és a társulási tanács egyes hatásköreinek a kereskedelmi formációban ülésező társulási bizottságra történő átruházása tekintetében az Európai Unió és az Európai Atomenergia-közösség nevében képviselendő álláspont engedélyezéséhez. 2010. május 10-én a Tanács felhatalmazta a Bizottságot, hogy tárgyalásokat kezdjen egy új átfogó és ambiciózus társulási megállapodásról, amely mélyreható és átfogó szabadkereskedelmi térségről szóló részt is tartalmaz. Ezeket az Unió és Grúzia közötti átfogó és ambiciózus megállapodásról szóló tárgyalásokat 2010 júliusában kezdték meg. A megállapodás részét képező mélyreható és átfogó szabadkereskedelmi térségről szóló tárgyalások 2012 februárjában kezdődtek. 2013. november 29-én az Európai Unió és Grúzia parafálta a megállapodás szövegét. A társulási megállapodás a legmagasabb szintű ilyen típusú megállapodás, amelyet az EU eddig tárgyalt, különös tekintettel a kereskedelmi és gazdasági integrációra, amely jóval messzebb megy a piac egyszerű megnyitásánál. A társulási megállapodás célja, hogy felgyorsítsa és elmélyítse a Grúzia és az Unió közötti politikai és gazdasági kapcsolatokat, és előmozdítsa Grúzia fokozatos gazdasági integrációját az EU belső piacának meghatározott területeivel, többek közt a megállapodás szerves részét képező mélyreható és átfogó szabadkereskedelmi térség létrehozása révén. 2014. június 16-án a Tanács elfogadta az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak – beleértve a mélyreható és átfogó szabadkereskedelmi megállapodást –az Európai Unió, az Európai Atomenergia-közösség és tagállamaik nevében történő aláírásáról és annak bizonyos rendelkezéseinek ideiglenes alkalmazásáról szóló határozatát[1]. Ezt követően 2014. június 27-én Brüsszelben az Európai Tanács ülése alkalmával aláírták a megállapodást. Grúzia 2014. július 18-án megerősítette a megállapodást, és az Európai Unióval párhuzamosan, ugyanabban a hónapban lezárta a szükséges értesítési eljárást. Ennek következtében a megállapodás 431. cikkével összhangban annak (a Grúziával létrejött megállapodás aláírásáról és ideiglenes alkalmazásáról szóló 2014. június 16-i tanácsi határozat 3. cikkében meghatározott) egyes rendelkezéseit 2014. szeptember 1-jétől ideiglenesen alkalmazzák, amíg az uniós tagállamok meg nem erősítik azt. Az ideiglenes alkalmazás célja a kölcsönös gazdasági érdekek és közös értékek közötti egyensúly megőrzése, valamint az EU és Grúzia együttes szándéka, hogy megkezdjék a megállapodás arra alkalmas részeinek végrehajtását és érvényesítését, hogy már a megállapodás megkötése előtt elősegítsék a reformok korai hatásainak kibontakozását az ágazatspecifikus területeken. 2. A TÁRGYALÁSOK EREDMÉNYEI A Grúziával létrejött megállapodás VIII. címe megállapítja a megállapodás megfelelő működéséhez és végrehajtásához szükséges intézményi keretet. A megállapodás (407. cikk (1) bekezdés) társulási tanácsot hoz létre miniszteri szinten a megállapodás végrehajtásának felügyeletére és nyomon követésére. A megállapodás (407. cikk (1) bekezdés) társulási bizottságot is létrehoz, amely előkészíti a társulási tanács üléseit és tanácskozásait, adott esetben végrehajtja a társulási tanács határozatait, és általában véve biztosítja a társulási viszony folyamatosságát és a megállapodás megfelelő működését. A társulási tanács és a társulási bizottság dönthet egyéb olyan albizottság vagy testület felállításáról, amely segítheti feladatai ellátásában, és meghatározza az ilyen bizottságok vagy testületek összetételét, feladatait és működésének módját. Ezenfelül a társulási tanács felhatalmazással rendelkezik (a megállapodás 406. cikkének (3) bekezdése) a megállapodás mellékleteinek módosítására vagy naprakésszé tételére. A társulási tanács bármely jogkörét átruházhatja a társulási bizottságra, beleértve a kötelező érvényű döntések meghozatalára vonatkozó jogkört (a megállapodás 408. cikkének (2) bekezdése). A társulási bizottság a megállapodás IV. címéből (Kereskedelem és kereskedelemmel kapcsolatos ügyek) eredő valamennyi kérdés megvitatása céljából különleges formációban ülésezik (a megállapodás 408. cikkének (4) bekezdése). A megállapodásnak a mélyreható és átfogó szabadkereskedelmi megállapodás része rendelkezik az egészségügyi és növény-egészségügyi intézkedésekkel, a vámügyekkel, a földrajzi jelzésekkel és a kereskedelemmel és fenntartható fejlődéssel foglalkozó külön albizottságokról, amelyek feladata a kereskedelmi formációban ülésező társulási bizottság segítése feladatai ellátásában. A megállapodás a civil társadalmi és parlamenti együttműködés fórumairól is rendelkezik. A megállapodás mélyreható és átfogó szabadkereskedelmi megállapodás részének zökkenőmentes és időben történő végrehajtása céljából, különös tekintettel a megállapodás számos kereskedelemmel kapcsolatos mellékletének naprakésszé tételére vagy módosítására, javasolt az ilyen jogköröknek a társulási tanácstól a kereskedelmi formációban ülésező társulási bizottsághoz való átruházása. A jogkörök ilyen átruházása biztosítja a kereskedelemmel kapcsolatos kötelezettségvállalások végrehajtásáról szóló, bizottságon belüli szakmai egyeztetések közötti szükséges kapcsolatot, és megteremti a feltételeit az időben történő nyomon követésnek, beleértve azokat a kötelezettségvállalásokat, amelyek Grúziának az uniós vívmányokhoz való harmonizációjára vonatkoznak. Annak érdekében, hogy az intézményi keret teljessé váljon és a megállapodás ideiglenes alkalmazásának hatálya alá tartozó kulcsfontosságú területeken lehetővé váljon a szakértői szintű eszmecsere, az alábbi két albizottság felállítása javasolt a következők szerint: (1) a szabadsággal, a biztonsággal és a jog érvényesülésével foglalkozó albizottság; (2) a gazdasággal és egyéb ágazati együttműködéssel foglalkozó albizottság. Az albizottságok célja, hogy azokra a témákra fókuszáljanak, amelyek terén konkrét eredmények várhatóak, tehát nem kell szükségképpen évről évre azonos témákat érinteniük. A felek megegyezésével a későbbi szakaszban további albizottságok hozhatók létre. A társulási megállapodás számos ágazati együttműködést irányoz elő, különös tekintettel a kulcsfontosságú reformok támogatására, a gazdasági fellendülésre és növekedésre, a kormányzásra és a 28 területet felölelő ágazati együttműködésre, köztük például az igazságügy, az energia, a közlekedés, a statisztika, a környezetvédelem és a környezet fejlesztése, az ipari és a kis- és középvállalkozások közötti együttműködés, a mezőgazdaság és a vidékfejlesztés, a szociálpolitika, a civil társadalmi együttműködés, a fogyasztóvédelem, a közigazgatás reformja, az oktatás, a képzés és az ifjúság, valamint a kulturális együttműködés területén. E területek mindegyikén a megerősített együttműködés alapjául a jelenlegi többoldalú és kétoldalú keretek szolgálnak, a cél pedig a rendszeresebb párbeszéd, valamint az információk és bevált gyakorlatok cseréje. A megállapodás mellékleteiben szereplő, az uniós vívmányokhoz való fokozatos jogszabály-közelítésre vonatkozó átfogó programterv az ágazati együttműködésről szóló fejezetek kulcsfontosságú eleme. Az uniós vívmányok meghatározott részeinek Grúzia által történő közelítésére és végrehajtására irányuló konkrét ütemtervek a folyamatban lévő együttműködésre összpontosítanak, és Grúzia nemzeti reformjainak és korszerűsítési programjának központi részét képezik majd. A megállapodásban gyakran hivatkozott „rendszeres párbeszédek” kiterjedhetnek valamennyi fent említett szakpolitikai területre. A második albizottság így szükség esetén különböző formációban is ülésezhet. E javaslat a Grúziával kötött partnerségi és együttműködési megállapodás tapasztalataira támaszkodik és az a célja, hogy egyszerűsítse az albizottsági struktúra társulási megállapodás szerinti működését. Mind az EU, mind pedig Grúzia a megállapodás gyors és hatékony végrehajtása mellett kötelezte el magát. A javaslat célja ezért annak biztosítása, hogy a megállapodás intézményi kerete mihamarabb működőképessé váljon. Ennek megkönnyítése érdekében döntő fontosságú mielőbb előrelépni a társulási tanács, a társulási bizottság és az albizottságok eljárási szabályzatának elfogadása terén, hogy ezek mihamarabb megkezdhessék működésüket. A tervek szerint 2014. november 17-én összehívják az EU–Grúzia Társulási Tanács első ülését, amely egybeesik a Külügyek Tanácsának brüsszeli ülésével. 3. A JAVASLAT JOGI ELEMEI Az Unió tekintetében az Európai Unió és Grúzia közötti társulási megállapodás által létrehozott társulási tanácsban képviselendő uniós álláspont engedélyezésének jogalapját az Európai Unió működéséről szóló szerződés és különösen annak 217. cikke és 218. cikkének (9) bekezdése képezi. Az EURATOM tekintetében az Európai Unió és Grúzia közötti társulási megállapodás által létrehozott társulási tanácsban képviselendő álláspont engedélyezésének jogalapját az Európai Atomenergia-közösséget létrehozó szerződés és különösen annak 101. cikke képezi. A tárgyalások fent említett eredményeinek fényében az Európai Bizottság az EUMSZ 2017. cikke és 218. cikkének (9) bekezdése, valamint az Euratom-szerződés 101. cikke alapján javasolja a Tanácsnak az alábbi határozat elfogadását, amely engedélyezi az EU–Grúzia Társulási Tanács első ülésén az Unió és az Európai Atomenergia-közösség által a következők tekintetében képviselendő álláspontot: – a társulási tanács és a társulási bizottság eljárási szabályzata, két albizottság létrehozása, másrészről – a társulási tanács bizonyos jogköreinek a kereskedelmi formációban ülésező társulási bizottságra történő átruházása. Javaslat A TANÁCS HATÁROZATA az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott társulási tanácsban a társulási tanács és a társulási bizottság eljárási szabályzatának elfogadása, valamint két albizottság létrehozása és a társulási tanács egyes hatásköreinek a kereskedelmi formációban ülésező társulási bizottságra történő átruházása tekintetében az Európai Unió és az Európai Atomenergia-közösség nevében képviselendő álláspontról AZ EURÓPAI UNIÓ TANÁCSA, AZ EURÓPAI BIZOTTSÁG, tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikk (9) bekezdésével, tekintettel az Európai Atomenergia-közösséget létrehozó szerződésre és különösen annak 101. cikkére, tekintettel a Bizottság javaslatára, mivel: (1) Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 431. cikkének (3) és (4) bekezdése előírja a megállapodás egyes részeinek ideiglenes alkalmazását. (2) A megállapodás aláírásáról és ideiglenes alkalmazásáról szóló, 2014. június 16-i tanácsi határozat 4. cikke megállapítja a megállapodás azon rendelkezéseit, amelyeket ideiglenesen kell alkalmazni. (3) A megállapodás 405. cikkének (2) bekezdése szerint a társulási tanács maga állapítja meg eljárási szabályait. (4) A megállapodás 405. cikkének (3) bekezdése szerint a társulási tanács elnöki tisztét az Unió egyik képviselője és Grúzia egyik képviselője felváltva tölti be. (5) A megállapodás 407. cikkének (1) bekezdése előírja, hogy a társulási tanácsot feladatai ellátásában társulási bizottság segíti, miközben a 408. cikkének (1) bekezdése előírja, hogy a társulási tanács eljárási szabályzatában meghatározza a társulási bizottság feladatait és működését. (6) A 409. cikk (2) bekezdése szerint a társulási tanács a megállapodás végrehajtásához szükséges különleges területeken határozhat bármely egyéb olyan albizottság vagy testület felállításáról, amely segíthet feladatainak végrehajtásában. (7) A társulási tanács felelős a megállapodás alkalmazásának és végrehajtásának felügyeletéért és nyomon követéséért. A társulási tanács bármely jogkörét átruházhatja a társulási bizottságra, beleértve a kötelező érvényű döntések meghozatalára vonatkozó jogkört. Helyénvaló, hogy a társulási tanács a megállapodás 406. cikkének (3) bekezdése és a 408. cikkének (2) bekezdése értelmében átruházza a megállapodás 408. cikkének (4) bekezdése szerinti, kereskedelmi formációban ülésező társulási bizottságra a megállapodás azon mellékleteinek naprakésszé tételére vagy módosítására vonatkozó jogkörét, amelyek a IV. cím (Kereskedelem és kereskedelemmel kapcsolatos ügyek) 1.,3., 5., 6. (XV-C. melléklet) és 8. fejezeteivel kapcsolatosak, amennyiben e fejezetekben nincs konkrét rendelkezés a megállapodás mellékleteinek naprakésszé tételére vagy módosítására vonatkozóan, ELFOGADTA EZT A HATÁROZATOT: 1. cikk (1) Ki kell alakítani az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás 404. cikke által létrehozott társulási tanácsban elfogadásra kerülő, az Európai Unió és az Európai Atomenergia-közösség által a következők tekintetében képviselendő álláspontot: – a társulási tanács és a társulási bizottság eljárási szabályzatának elfogadása, – két albizottság létrehozása és eljárási szabályzatuk elfogadása, valamint – a társulási tanács egyes hatásköreinek a kereskedelmi formációban ülésező társulási bizottságra történő átruházása az e határozat mellékletéhez csatolt társulási tanácsi határozattervezetekben foglalt feltételek értelmében. (2) Az Uniót és az az Európai Atomenergia-közösséget a társulási tanácsban képviselő személyek a Tanács további határozata nélkül elfogadhatnak kisebb technikai jellegű módosításokat a határozattervezethez. 2. cikk A társulási tanács elnöki tisztét az Unió részéről az Unió külügyi és biztonságpolitikai főképviselője tölti be. 3. cikk Ez a határozat az elfogadásának napján lép hatályba. Kelt Brüsszelben, -án/-én. a Tanács részéről a Bizottság részéről az elnök az elnök [1] HL L 261., 2014.8.30. MELLÉKLETEK a következőhöz Javaslat A TANÁCS ÉS A BIZOTTSÁG HATÁROZATA az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás által létrehozott társulási tanácsban a társulási tanács és a társulási bizottság eljárási szabályzatának elfogadása, két albizottság létrehozása és a társulási tanács egyes hatásköreinek a kereskedelmi formációban ülésező társulási bizottságra történő átruházása tekintetében az Európai Unió és az Európai Atomenergia-közösség nevében képviselendő álláspontról 1. MELLÉKLET AZ EU–GRÚZIA TÁRSULÁSI TANÁCS 1/2014. sz. HATÁROZATA (2014/.../...) a saját és a társulási bizottság eljárási szabályzatának elfogadásáról AZ EU–GRÚZIA TÁRSULÁSI TANÁCS, tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: a megállapodás) és különösen annak 404. cikkére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 431. cikkének megfelelően. (2) A megállapodás 405. cikkének (2) bekezdése szerint a társulási tanács maga állapítja meg eljárási szabályait. (3) A megállapodás 407. cikkének (1) bekezdése előírja, hogy a társulási tanácsot feladatai ellátásában társulási bizottság segíti, miközben a 408. cikkének (1) bekezdése előírja, hogy a társulási tanács eljárási szabályzatában meghatározza a társulási bizottság feladatait és működését, A KÖVETKEZŐKÉPPEN HATÁROZOTT: Egyetlen cikk A társulási tanács eljárási szabályzatát és a társulási bizottság eljárási szabályzatát – amelyek az A, illetve B függelékben találhatók – ezennel elfogadják. Kelt ...-ban/ben, …-án/-én. || az Európai Unió részéről Grúzia részéről A. FÜGGELÉK Az EU és Grúzia közötti társulási megállapodással/mélyreható és átfogó szabadkereskedelmi megállapodással létrehozott társulási tanács eljárási szabályzata 1. cikk Általános rendelkezések 1. Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 404. cikkének (1) bekezdése szerint létrehozott társulási tanács a megállapodás 404. és 406. cikke szerint végzi feladatait. 2. A megállapodás 404. cikkének (2) és 405. cikkének (1) bekezdésében előírtak szerint a társulási tanács egyrészről az Európai Unió Tanácsának tagjaiból és az Európai Bizottság tagjaiból, másrészről Grúzia kormányának tagjaiból áll. A társulási tanács összetétele figyelembe veszi az adott ülésen tárgyalandó konkrét kérdéseket. Adott esetben és amennyiben mindkét Fél egyetért, a társulási tanács állam-, illetve kormányfői szinten ülésezik. 3. A megállapodás 406. cikkének (1) bekezdése szerint a megállapodás célkitűzéseinek megvalósítása érdekében a társulási tanács hatáskörrel rendelkezik, hogy a Felekre nézve kötelező erejű határozatokat hozzon. A társulási tanács megfelelő intézkedéseket hoz határozatainak végrehajtása érdekében, szükség esetén felhatalmazva a megállapodás értelmében létrehozott külön testületeket, hogy a nevében fellépjenek. A társulási tanács továbbá ajánlásokat is tehet. A társulási tanács a Felek közötti megállapodással fogadja el határozatait és ajánlásait, az azok elfogadására vonatkozó belső eljárások lezárulását követően. A társulási tanács hatásköreit átruházhatja a társulási bizottságra. 4. Az ezen eljárási szabályzatban szereplő „Felek” meghatározása megfelel a megállapodás 428. cikkében foglaltaknak. 2. cikk Elnöklet A társulási tanács elnöki tisztét 12 hónapos időtartamra a Felek felváltva töltik be. Az első időszak a társulási tanács első ülésének napján kezdődik és ugyanazon év december 31-én ér véget. 3. cikk Ülések 1. A társulási tanács évente legalább egyszer, valamint ha a körülmények úgy kívánják, kölcsönös megállapodás alapján ülésezik. 2. A társulási tanács minden ülését a Felek közötti megállapodás szerinti időpontban tartja. 3. A társulási tanács üléseit a társulási tanács titkárai a társulási tanács elnökének egyetértésével, közösen hívják össze legkésőbb az ülések időpontját 30 nappal megelőzően. 4. cikk Képviselet 1. A társulási tanács tagjai akadályoztatásuk esetén képviseltethetik magukat. Amennyiben egy tag valamely ülésen képviseltetni kívánja magát, az érintett ülést megelőzően írásban közölnie kell az elnökkel képviselője nevét. 2. A társulási tanács tagjának képviselője a szóban forgó tag valamennyi jogát gyakorolja. 5. cikk Küldöttségek 1. A társulási tanács tagjait kísérhetik tisztviselők. Az elnököt a titkárság útján minden ülés előtt tájékoztatni kell a Felek küldöttségének tervezett összetételéről. 2. A társulási tanács a Felek közötti megállapodás útján megfigyelőként vagy egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti az üléseken való részvételre. A Feleknek meg kell állapodniuk azokban a feltételekben, amelyek értelmében ezek a megfigyelők részt vehetnek az üléseken. 6. cikk Titkárság Az Európai Unió Tanácsa Főtitkárságának tisztviselője és Grúzia tisztviselője együttesen járnak el a társulási tanács titkáraként. 7. cikk Levelezés 1. A társulási tanácshoz címzett levelezést vagy az Európai Unió, vagy Grúzia részéről a titkári feladatokat ellátó tisztviselőnek kell címezni, aki tájékoztatja erről a másik titkárt. 2. A titkárság gondoskodik a levelezés továbbításáról az elnök részére, és adott esetben annak a társulási tanács körében történő köröztetéséről. 3. A titkárság elküldi a levelezést adott esetben az Európai Bizottság Főtitkárságára, az Európai Külügyi Szolgálathoz, a tagállamoknak az Európai Unió mellett működő állandó képviseleteire, az Európai Unió Tanácsának Főtitkárságára, valamint a Grúziának az Európai Unió mellé akkreditált képviseletére, másolatban pedig adott esetben a Grúziában a külügyekért vagy a kereskedelemmel kapcsolatos ügyekért felelős minisztériumnak. 4. A társulási tanács elnökétől származó közleményeket a titkárság a társulási tanács elnökének a nevében elküldi a címzettek részére. Az ilyen közleményeket adott esetben a társulási tanács tagjai között is köröztetik a harmadik bekezdésben meghatározottak szerint. 8. cikk Titkosság Amennyiben a Felek erről másként nem határoznak, a társulási tanács ülései nem nyilvánosak. Amennyiben az egyik Fél bizalmasnak nyilvánított információkat terjeszt a társulási tanács elé, a másik Fél a szóban forgó információkat akként kezeli. 9. cikk Az ülések napirendje 1. Az elnök minden ülésre elkészíti a tervezett napirendet. A tervezett napirendet a társulási tanács titkárai az ülés kezdete előtt legkésőbb 15 naptári nappal eljuttatják az eljárási szabályzat 7. cikkében említett címzetteknek. A tervezett napirend tartalmazza azokat a pontokat, amelyek napirendre történő felvételére vonatkozóan az elnök az ülés kezdete előtt legkésőbb 21 naptári nappal felkérést kapott. Az ilyen pontok azonban csak akkor kerülnek fel az ideiglenes napirendre, ha a hozzájuk tartozó kísérődokumentumokat a napirend elküldésének napjáig eljuttatták a titkároknak. 2. A napirendet a társulási tanács minden ülés elején fogadja el. Amennyiben arról a Felek megállapodnak, a tervezett napirenden nem szereplő pont is felvehető a napirendre. 3. Az elnök a Felekkel való egyeztetést követően lerövidítheti az (1) bekezdésben megállapított időszakokat az adott ügy sajátosságaira való tekintettel. 10. cikk Jegyzőkönyv 1. A két titkár minden ülésről közös jegyzőkönyvtervezetet készít. 2. A jegyzőkönyvben az egyes napirendi pontok tekintetében általában a következőket kell feltüntetni: a) a társulási tanácsnak benyújtott dokumentumok; b) a társulási tanács valamely tagjának kérésére jegyzőkönyvbe veendő nyilatkozatok; valamint c) azon kérdések, amelyekben a Felek megállapodtak, köztük a meghozott határozatok, a megállapodás tárgyát képező nyilatkozatok, valamint az elfogadott következtetések. 3. A jegyzőkönyvtervezet a társulási tanácsi ülést követő 20 naptári napon belül be kell nyújtani jóváhagyás céljából a társulási tanácshoz. A jegyzőkönyvet a társulási tanácsi ülést követő 45 naptári napon belül jóvá kell hagyni. A jóváhagyást követően a jegyzőkönyvet az elnök és a két titkár aláírásával látja el. Az eljárási szabályzat 7. cikkében említett minden címzettnek hitelesített másolatot kell küldeni. 11. cikk Határozatok és ajánlások 1. Azon különös esetekben, amikor a megállapodás határozathozatali hatáskört ruház a társulási bizottságra, vagy amikor e hatáskör a társulási tanács által adott felhatalmazáson alapul, a társulási bizottság határozatot hoz. A társulási bizottság ajánlásokat is elfogad. A határozatokat és ajánlásokat a Felek közös megegyezésével fogadják el. A határozatokat és ajánlásokat mindkét Fél képviselője aláírja. A (2) bekezdés sérelme nélkül, a képviselők ezeket a dokumentumokat azokon az üléseken írják alá, amelyeken a vonatkozó határozatokat vagy ajánlásokat elfogadták. 2. A társulási tanács írásbeli eljárás útján is hozhat határozatokat és tehet ajánlásokat, amennyiben a Felek erről megállapodnak. E célból a társulási tanács elnöke az eljárási szabályzat 7. cikke szerint írásban körözteti a javaslat szövegét a tagok körében, legalább 21 naptári napos határidőt szabva a tagoknak fenntartásaik vagy módosításaik jelzésére. Az elnök a Felekkel való egyeztetést követően lerövidítheti a fent említett határidőt az az adott ügy sajátosságaira való tekintettel. 3. Ha a szövegben megállapodtak, a határozatot vagy ajánlást az Európai Unió és a Grúzia képviselői önállóan, egymás után aláírják. A társulási tanács jogi aktusai a megállapodás 406. cikkének (1) bekezdése szerint a „határozat”, illetve „ajánlás” címet viselik. A társulási tanács titkársága minden határozatot és ajánlást sorszámmal lát el, valamint megjelöli elfogadásuk időpontját és tárgyukat. Mindegyik határozat rendelkezik a hatálybalépésének időpontjáról. 4. A társulási tanács határozatait és ajánlásait a két titkár hitelesíti. 5. A határozatokat és az ajánlásokat az ezen eljárási szabályzat 7. cikkében említett valamennyi címzett körében köröztetik. 6. A Felek dönthetnek úgy, hogy elrendelik a társulási tanács határozatainak és ajánlásainak a saját hivatalos lapjukban való közzétételét. 12. cikk Nyelvek 1. A társulási tanács hivatalos nyelvei a Felek hivatalos nyelvei. 2. Amennyiben erről másként nem határoznak, rendes körülmények között a társulási tanács az e nyelveken elkészített dokumentumok alapján folytatja tanácskozásait. 13. cikk Kiadások 1. A Felek mindegyike viseli a társulási tanács ülésein való részvételével összefüggően a személyzettel kapcsolatos, utazási és ellátási, valamint a postai és távközlési kiadások terén felmerülő költségeket. 2. Az ülések tolmácsolásával, valamint a dokumentumok fordításával és sokszorosításával kapcsolatos költségeket az Európai Unió viseli, kivéve az Európai Unió valamely hivatalos nyelvéről grúz nyelvre történő tolmácsolás vagy fordítás költségeit, amelyet Grúzia visel. 3. Az ülések megszervezésével kapcsolatos egyéb tárgyi kiadásokat az ülést rendező Fél viseli. 14. cikk Társulási bizottság 1. A megállapodás 407. cikkének (1) bekezdésével összhangban a társulási tanácsot feladatainak ellátásában a társulási bizottság segíti. A bizottság egyrészről az Európai Unió képviselőiből, másrészről Grúzia képviselőiből áll, a megállapodás által meghatározott szinten. 2. A társulási bizottság előkészíti a társulási tanács üléseit és tanácskozásait, adott esetben végrehajtja a társulási tanács határozatait, és általában véve biztosítja a társulási viszony folyamatosságát és a megállapodás megfelelő működését. A társulási bizottság foglalkozik minden olyan üggyel, amelyet a társulási tanács a hatáskörébe utal, valamint amely a megállapodás végrehajtása folyamán felmerülhet. A társulási bizottság javaslatokat vagy határozat-, illetve ajánlástervezeteket terjeszt a társulási tanács elé jóváhagyásra. A megállapodás 408. cikkének (2) bekezdésével összhangban a társulási tanács felhatalmazhatja a társulási bizottságot határozatok hozatalára. 3. A társulási bizottság meghozza azokat a határozatokat és megteszi azokat az ajánlásokat, amelyekre a megállapodás felhatalmazza. 4. Azokban az esetekben, amikor a megállapodás konzultációs kötelezettséget vagy lehetőséget említ, illetve amikor a Felek közösen úgy döntenek, hogy egymással konzultációt folytatnak, a konzultációra – ha a megállapodás eltérően nem rendelkezik – a társulási bizottságon belül is sor kerülhet. Ha a két Fél arról megállapodik, a konzultáció tovább folytatódhat a társulási tanácson belül. 15. cikk Az eljárási szabályzat módosítása Az eljárási szabályzat a fenti 11. cikk rendelkezéseinek megfelelően módosítható. B FÜGGELÉK Az EU és Grúzia közötti társulási megállapodással/mélyreható és átfogó szabadkereskedelmi megállapodással létrehozott társulási tanács eljárási szabályzata 1. cikk Általános rendelkezések 1. Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 407. cikkének (1) bekezdése szerint létrehozott társulási bizottság a társulási tanácsot segíti feladatainak ellátásában, valamint ellátja a megállapodásban előírt és a társulási tanács által ráruházott feladatokat. A 408. cikk (1) bekezdésének megfelelően a társulási tanács eljárási szabályzatában meghatározza a társulási bizottság feladatait és működését. 2. A társulási bizottság előkészíti a társulási tanács üléseit és tanácskozásait, adott esetben végrehajtja a társulási tanács határozatait, és általában véve biztosítja a társulási viszony folyamatosságát és a társulási megállapodás megfelelő működését. A társulási bizottság foglalkozik minden olyan üggyel, amelyet a társulási tanács a hatáskörébe utal, valamint amely a társulási megállapodás napi szintű végrehajtása folyamán felmerülhet. Javaslatokat és határozat- vagy ajánlástervezeteket nyújt be elfogadásra a társulási tanácsnak. 3. A megállapodás 407. cikkének (2) bekezdésében előírtak szerint a társulási bizottság az Európai Unió és Grúzia olyan – magas beosztású tisztviselői szintű – képviselőiből áll, akik az adott ülésen tárgyalandó konkrét kérdések tekintetében hatáskörrel rendelkeznek. 4. A megállapodás 408. cikkének (4) bekezdése szerint amennyiben a kereskedelmi formációban ülésező társulási bizottság a megállapodás IV. címében rábízott feladatokat végzi, összetételét tekintve az Európai Bizottság és Grúzia kereskedelemmel és kereskedelemmel kapcsolatos ügyekért felelős magas beosztású tisztviselőiből áll. Az elnöki tisztséget az Európai Bizottság vagy Grúzia kereskedelemmel és kereskedelemmel kapcsolatos ügyekért felelős képviselője látja el az alábbi 2. cikkel összhangban. Az üléseken részt vesz az Európai Külügyi Szolgálat képviselője is. 5. A megállapodás 408. cikkének (3) bekezdésében előírtak szerint a társulási bizottság határozatelfogadási hatáskörrel rendelkezik a megállapodásban előírt esetekben, valamint azokon a területeken, amelyeken a társulási tanács hatáskört ruházott rá. Ezek a határozatok kötelező érvényűek a Felekre nézve, akik megteszik az azok végrehajtásához szükséges intézkedéseket. A társulási bizottság a Felek közötti megállapodással fogadja el határozatait, az azok elfogadására vonatkozó belső eljárások lezárulását követően. 6. Az eljárási szabályzatban szereplő „Felek” meghatározása megfelel a megállapodás 428. cikkében foglaltaknak. 2. cikk Elnöklet A társulási bizottság elnöki tisztét 12 hónapos időtartamra a Felek felváltva töltik be. Az első időszak a társulási bizottság első ülésének napján kezdődik és ugyanazon év december 31-én ér véget. 3. cikk Ülések 1. A Felek eltérő megállapodásának hiányában a társulási bizottság rendszeresen, legalább évenként egy alkalommal ülésezik. A társulási bizottság bármelyik Fél kérésére külön ülést tarthat, amennyiben a Felek erről megállapodnak. 2. A társulási bizottság üléseit az elnök hívja össze; az ülések időpontjáról és helyszínéről a Felek közösen állapodnak meg. Ha a Felek nem állapodnak meg másként, az ülés összehívásáról szóló értesítést a társulási bizottság titkársága az ülés kezdete előtt legkésőbb 28 naptári nappal megküldi az érintetteknek. 3. A kereskedelmi formációban ülésező társulási bizottság évente legalább egyszer, valamint ha a körülmények úgy kívánják, ülésezik. Az üléseket a kereskedelmi formációban ülésező társulási bizottság elnöke hívja össze a Felek által egyeztetett időpontban, helyszínen és eszközökkel. Ha a felek nem állapodnak meg másként, az ülés összehívásáról szóló értesítést a kereskedelmi formációban ülésező társulási bizottság titkársága az ülés kezdete előtt legkésőbb 15 naptári nappal megküldi a bizottság tagjainak. 4. A társulási bizottság rendes ülését lehetőség szerint kellő idővel a társulási tanács rendes ülése előtt kell összehívni. 5. A társulási bizottság ülései kivételesen és a Felek egyetértésével technológiai eszköz útján, például videokonferencia formájában is megtarthatók. 4. cikk Küldöttségek A Feleket minden ülés előtt a titkárság útján tájékoztatni kell az ülésen részt vevő küldöttségek tervezett összetételéről. 5. cikk Titkárság 1. A társulási bizottság titkári feladatait az Európai Unió egy tisztviselője és Grúzia egy tisztviselője közösen látják el, amennyiben ez az eljárási szabályzat eltérően nem rendelkezik, a kölcsönös bizalom és együttműködés szellemében. 2. A kereskedelmi formációban ülésező társulási bizottság titkári feladatait az Európai Bizottság egy tisztviselője és Grúzia egy tisztviselője, akik a kereskedelemmel és kereskedelemmel kapcsolatos ügyekért felelősek, közösen látják el. 6. cikk Levelezés 1. A társulási bizottsághoz címzett levelezést a Felek valamelyike részéről a titkári feladatokat ellátó tisztviselőnek kell címezni, aki tájékoztatja erről a másik titkárt. 2. A társulási bizottságnak címzett leveleket a titkárság a társulási bizottság elnökéhez továbbítja, és amennyiben indokolt, a jelen eljárási szabályzat 7. cikkében említett dokumentumként körözteti. 3. A társulási bizottság elnökétől származó levelezést a titkárság a társulási bizottság elnökének a nevében elküldi a Feleknek. Az ilyen leveleket adott esetben az eljárási szabályzat 7. cikkében előírtak szerint köröztetik. 7. cikk Dokumentumok 1. A dokumentumokat a titkárság útján kell továbbítani. 2. Minden Fél a saját titkárságának továbbítja a dokumentumait. A titkárság ezeket a dokumentumokat továbbítja a másik Fél titkárságának. 3. Az uniós Fél titkársága körözteti ezeket a dokumentumokat az Unió felelős képviselői körében, és az ilyen levelezésből rendszeresen másolatot küld a grúziai Fél titkárságának. 4. A grúziai Fél titkársága körözteti ezeket a dokumentumokat Grúzia felelős képviselői körében, és az ilyen levelezésből rendszeresen másolatot küld az uniós Fél titkárságának. 8. cikk Titkosság Amennyiben a Felek erről másként nem határoznak, a társulási bizottság ülései nem nyilvánosak. Amennyiben az egyik Fél bizalmasnak nyilvánított információkat terjeszt a társulási bizottság elé, a másik Fél a szóban forgó információkat akként kezeli. 9. cikk Az ülések napirendje 1. A társulási bizottság titkársága a Felek javaslatai alapján összeállítja az egyes ülések tervezett napirendjét, valamint a 10. cikkben előírt operatív következtetések tervezetét. A tervezett napirend azokat a pontokat tartalmazza, amelyeknek napirendbe való felvételére a társulási bizottság titkársága legkésőbb az ülés kezdete előtt 21 naptári nappal valamelyik Féltől felkérést kapott, és ennek alátámasztására a vonatkozó dokumentumokat is elküldte. 2. A tervezett napirendet a vonatkozó dokumentumokkal együtt – az ezen eljárási szabályzat 7. cikkében előírtak szerint – az ülés kezdete előtt legkésőbb 15 naptári nappal köröztetik. 3. A napirendet a társulási bizottság minden ülés elején fogadja el. A Felek egyetértésével a tervezett napirenden kívüli pont is felvehető a napirendre. 4. A társulási bizottság elnöke a másik Fél egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartsák a titoktartási kötelezettséget. 5. Egy adott eset figyelembevétele érdekében a társulási bizottság ülésének elnöke a Felekkel egyeztetve lerövidítheti az (1) és (2) bekezdésben meghatározott határidőket. 10. cikk Jegyzőkönyvek és operatív következtetések 1. A két titkár minden ülésről közös jegyzőkönyvtervezetet készít. 2. A jegyzőkönyvben az egyes napirendi pontok tekintetében főszabályként a következőket kell feltüntetni: a) az ülés résztvevőinek jegyzéke, az őket kísérő tisztviselők jegyzéke, valamint az ülésen részt vevő megfigyelők vagy szakértők jegyzéke; b) a társulási bizottságnak benyújtott iratok; c) a társulási bizottság valamely tagjának kérésére jegyzőkönyvbe veendő nyilatkozatok; valamint d) az ülés operatív következtetései a (4) bekezdéssel összhangban. 3. A jegyzőkönyv tervezetét be kell nyújtani jóváhagyás céljából a társulási bizottsághoz. A jegyzőkönyvet a társulási bizottsági ülést követő 28 naptári napon belül jóvá kell hagyni. A jóváhagyást követően a jegyzőkönyvet az elnök és a két titkár aláírásával látja el. Az eljárási szabályzat 7. cikkében említett minden címzettnek hitelesített másolatot kell küldeni. 4. Az elnöki tisztet betöltő Fél társulási bizottsági titkársága elkészíti minden ülés operatív következtetéseinek tervezetét, és a napirenddel együtt körözteti a Felek körében, rendes esetben az ülés kezdete előtt legkésőbb 15 naptári nappal. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, a társulási bizottság elfogadja az operatív következtetéseket, amelyek tükrözik a Felek megállapodása szerinti nyomon követési intézkedéseket. Egyeztetés után az operatív következtetéseket csatolni kell a jegyzőkönyvhöz, és végrehajtásukat a társulási bizottság valamelyik ezt követő ülésén át kell tekinteni. Ennek céljából a társulási bizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel. 11. cikk Határozatok és ajánlások 1. Azon különös esetekben, amikor a megállapodás határozathozatalra való hatáskört ruház a társulási bizottságra, vagy amikor e hatáskör a társulási tanács által adott felhatalmazáson alapul, a társulási bizottság a felek közös megegyezésével hozza meg határozatait és fogadja el ajánlásait. A határozatokat és ajánlásokat mindkét Fél képviselője aláírja. A (2) bekezdés sérelme nélkül, a képviselők ezeket a dokumentumokat azokon az üléseken írják alá, amelyeken a vonatkozó határozatokat vagy ajánlásokat elfogadták. 2. A társulási bizottság írásbeli eljárás útján is hozhat határozatokat és tehet ajánlásokat, amennyiben a Felek erről megállapodnak. Az írásbeli eljárás a Felek egyetértésével eljáró két titkár közötti jegyzékváltásból áll. E célból a javaslat szövegét a 7. cikknek megfelelően köröztetik, legalább 21 naptári napos határidőt szabva a tagoknak fenntartásaik vagy módosításaik jelzésére. A társulási bizottság elnöke a Felekkel való egyeztetést követően lerövidítheti az ebben a bekezdésben megállapított időszakokat a különleges körülmények figyelembevétele érdekében. Ha a szövegben megállapodtak, a határozatot vagy ajánlást mindegyik Fél képviselője önállóan, egymás után aláírja. 3. A társulási bizottság jogi aktusai a „határozat”, illetve „ajánlás” címet viselik. Mindegyik határozat rendelkezik a hatálybalépésének időpontjáról. 4. A társulási bizottság határozatait és ajánlásait a két titkár hitelesíti. 5. A határozatokat és ajánlásokat mindkét Fél körében körözetik. 6. A Felek dönthetnek úgy, hogy a társulási bizottság határozatait és ajánlásait saját hivatalos lapjukban közzéteszik. 12. cikk Jelentések A társulási bizottság a társulási tanács minden rendes ülésén beszámol a társulási tanácsnak mind a saját, mind az albizottságai, munkacsoportjai és egyéb testületei tevékenységéről. 13. cikk Nyelvek 1. A társulási bizottság hivatalos nyelvei az angol és a grúz. 2. Amennyiben erről másként nem határoznak, a társulási bizottság az e nyelveken elkészített dokumentumok alapján folytatja tanácskozásait. 14. cikk Kiadások 1. A Felek maguk viselik a társulási bizottság ülésein való részvételükkel összefüggő személyzeti, utazási és ellátási költségeket, valamint a postai és távközlési kiadások terén felmerülő költségeket. 2. Az ülések megrendezésével és a dokumentumok sokszorosításával kapcsolatos kiadásokat az ülést rendező Fél viseli. 3. Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és grúz nyelvre, illetve e nyelvekről történő fordításával kapcsolatos kiadásokat az ülésnek otthont adó Fél viseli. A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli. 15. cikk Az eljárási szabályzat módosítása Az eljárási szabályzatot a társulási tanács határozatával lehet módosítani a 408. cikk (1) bekezdésével összhangban. 16. cikk Albizottságok és szakértői munkacsoportok 1. A megállapodás 409. cikkének (2) bekezdésével összhangban a társulási bizottság a megállapodásban előírtakon kívül más olyan albizottságok vagy különleges bizottság vagy testület létrehozásáról is határozhat a megállapodás végrehajtásához szükséges különleges területeken, amelyek segítenek feladatai teljesítésében. A társulási bizottság dönthet a fenti albizottság vagy különleges bizottság vagy testület megszüntetéséről. Amennyiben erről másként nem határoznak, az albizottságok a társulási bizottság felügyelete alatt működnek, amelynek minden ülésük után jelentést nyújtanak be. 2. Amennyiben a megállapodás eltérően nem rendelkezik, illetve a társulási tanácsban másként nem állapodnak meg, ezen eljárási szabályzatot kell értelemszerűen alkalmazni a fenti (1) bekezdésben előírt minden albizottságra, különleges bizottságra vagy testületre is. 3. A megállapodás értelmében létrehozott albizottságok üléseit rugalmasan lehet megtartani szükség esetén, akár személyesen, Brüsszelben, a partnerországban vagy például videokonferencia segítségével. Az albizottságoknak platformként kell működniük a különleges területeken fennálló jogszabályok közelítésének ellenőrzéséhez, továbbá az e folyamat során felmerülő egyes kérdések és kihívások megvitatásához, valamint az ajánlások és operatív következtetések megfogalmazásához. 4. A társulási bizottság titkárságának másolatban megküldik valamennyi lényeges levelet, dokumentumot és közleményt az (1) bekezdésben meghatározott albizottsággal, különleges bizottsággal vagy testülettel kapcsolatosan. 5. Amennyiben a megállapodás eltérően nem rendelkezik, illetve a Felek másként nem állapodnak meg a társulási tanácson belül, az albizottságok, a különleges bizottság vagy testületek csak ajánlásokat tehetnek a társulási bizottságnak. 17. cikk Ez az eljárási szabályzat a kereskedelmi formációban ülésező társulási bizottságra értelemszerűen alkalmazandó, amennyiben ettől eltérően nem rendelkeznek. II. MELLÉKLET AZ EU–GRÚZIA TÁRSULÁSI TANÁCS 2/2014. sz. HATÁROZATA (2014/.../...) két különleges albizottság létrehozásáról AZ EU–GRÚZIA TÁRSULÁSI TANÁCS, tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: a megállapodás) és különösen annak 409. cikkére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 431. cikkének megfelelően. (2) A megállapodás 409. cikkének (2) bekezdésével összhangban a társulási tanács más különleges albizottság vagy testület létrehozásáról is határozhat a megállapodás végrehajtásához szükséges különleges területeken, amelyek segítenek feladatai teljesítésében. (3) Annak érdekében, hogy a megállapodás ideiglenes alkalmazásának hatálya alá tartozó kulcsfontosságú területeken lehetővé váljon a szakértői szintű eszmecsere, két albizottságot kell felállítani. A Felek további megállapodásával mind az albizottságok jegyzéke, mind pedig az egyes albizottságok hatásköre módosítható, ELFOGADTA EZT A HATÁROZATOT: Egyetlen cikk Létrejönnek az A. függelékben felsorolt albizottságok. Az albizottságok eljárási szabályzatát az EU-Grúzia Társulási Tanács 1/2014 határozatával elfogadott, az EU és Grúzia közötti társulási megállapodás társulási bizottsága és albizottságai eljárási szabályzatának 16. cikke szabályozza. Kelt …, …-án/-én. a társulási tanács részéről az elnök A II. MELLÉKLET A. függeléke Az EU–Grúzia Társulási Tanács Létrehozott albizottságok: (1) a jogérvényesüléssel, szabadsággal és biztonsággal foglalkozó albizottság; (2) a gazdasággal és egyéb ágazati együttműködéssel foglalkozó albizottság. III. MELLÉKLET AZ EU–GRÚZIA TÁRSULÁSI TANÁCS 3/2014. sz. HATÁROZATA (2014/.../...) A társulási tanács egyes hatásköreinek a kereskedelmi formációban ülésező társulási bizottságra történő átruházásáról AZ EU–GRÚZIA TÁRSULÁSI TANÁCS, tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: a megállapodás) és különösen annak 406. cikke (3) bekezdésére, valamint 408. cikkének (2) bekezdésére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 431. cikkének megfelelően. (2) A társulási tanács felelős a megállapodás alkalmazásának és végrehajtásának felügyeletéért és nyomon követéséért. (3) A társulási tanács bármely jogkörét átruházhatja a társulási bizottságra, beleértve a kötelező erejű határozatok meghozatalára vonatkozó jogkört a megállapodás 408. cikkének (2) bekezdésével összhangban. (4) A kereskedelmi formációban ülésező társulási bizottság a IV. címből (Kereskedelem és kereskedelemmel kapcsolatos ügyek) eredő valamennyi kérdéssel foglalkozik a megállapodás 408. cikkének (4) bekezdésével összhangban. (5) A megállapodás mélyreható és átfogó szabadkereskedelmi megállapodás részének zökkenőmentes és időben történő végrehajtása céljából helyénvaló, hogy a társulási tanács átruházza a kereskedelmi formációban ülésező társulási bizottságra a megállapodás azon mellékleteinek naprakésszé tételére vagy módosítására vonatkozó jogkörét, amelyek a megállapodás IV. címének (Kereskedelem és kereskedelemmel kapcsolatos ügyek) 1., 3., 5., 6. és 8. fejezetével kapcsolatosak, amennyiben e fejezetekben nincs konkrét rendelkezés a megállapodás mellékleteinek naprakésszé tételére vagy módosítására vonatkozóan. ELFOGADTA EZT A HATÁROZATOT: Egyetlen cikk A társulási tanács átruházza a megállapodás 408. cikkének (4) bekezdése szerinti, kereskedelmi formációban ülésező társulási bizottságra a megállapodás azon mellékleteinek naprakésszé tételére vagy módosítására vonatkozó jogkörét, amelyek a megállapodás IV. címének (Kereskedelem és kereskedelemmel kapcsolatos ügyek) 1., 3., 5., 6. (XV-C. melléklet) és 8. fejezetével kapcsolatosak, amennyiben e fejezetekben nincs konkrét rendelkezés a megállapodás mellékleteinek naprakésszé tételére vagy módosítására vonatkozóan. Az Európai Unió Grúzia